עדי חבשוש

עדי חבשוש (נולדה ב-1 בפברואר 1987) היא שחקנית וקומיקאית ישראלית.

ביוגרפיה
חבשוש נולדה וגדלה בפתח תקווה כבת זקונים ולה שני אחים גדולים. היא למדה בתיכון ברנר פתח תקווה. 

בצעירותה למדה ריקוד אצל סיגי ניסן, ובשנת 2003 הייתה חלק מצוות הרקדנים של הפסטיגל.

את שירותה בצה"ל עשתה כאפסנאית טכנית. לאחר סיום השירות הצבאי, עבדה בצוות בידור באילת, למדה במשך שלוש שנים בבית הספר לביטוי בימתי "הדרך" ובמקביל למדה משחק מול מצלמה אצל המורה רות דייכס.

קריירה 
בשנת 2011 גילמה את סימה הספרית בקומדיה "הפנטזיה הגדולה של סימיקו הקטן".

בשנת 2014 הופיעה חבשוש בסרטה של טליה לביא "אפס ביחסי אנוש", שבו גילמה את דמותה של החיילת שירה.

בשנת 2016 הופיעה בסדרות "צומת מילר" (בשידורי קשת) ו"תאג"ד" (ב-yes) וכן, השתתפה בסדרה של גורי אלפי "האחיות המוצלחות שלי" ב-yes, בתפקיד ליזו מלכה. שיחקה גם בסדרה "תאג"ד" בתפקיד הקצינה אושר, אשר רימתה חיילים דתיים בבסיס כשטענה בפניהם שנכנסה מהם להריון, במטרה לסחוט מהם כסף.

בשנים 2017- 2021 הופיעה בפרסומות ל"תמי 4" בתפקיד "סיגל הצמאה", כשלצידה השתתפה בפרסומת השנייה מיכל הקטנה ולאחר מכן, הופיע לצידה הזמר עידן חביב.

בחנוכה בשנים  2017 ו-2018 השתתפה בפסטיגל.

בשנים 2018–2019 השתתפה בעונות 1–3 של סדרת הנעורים "כפולה" בתור "נמסיס" (אסותא/אלימור אלימלך דינר).

משנת 2018 שיחקה בסדרה "צומת מילר" בתפקיד רותם, בתו של עופר, הסוכן של אדיר מילר.

ב-2019 שיחקה בסדרה "גיבור אמיתי" ב-yes.

ב-2021 גילמה את המורה אילנה בסדרה "שקשוקה". בנוסף, הופיעה בסדרות "החנות שיש בה הכל" ו"שבאבניקים".

בשנת 2022 גילמה את השפית מעין בן-בסט בסרט "הסיפור שלנו".

בשנת 2023 השתתפה בתוכנית המציאות "רוקדים עם כוכבים" לצידו של ארטיום ליאסקובסקי, וזכתה במקום הראשון. בגמר החליף מתנאל קונבסקי את ליאסקובסקי אשר נפצע.

פרסים ומועמדויות

חיים אישיים 
ב-2012, כשהייתה חבשוש בת 24, נפטרה אמה ממחלת הסרטן.

קישורים חיצוניים

 
 רתם איזק, "הגעתי הרבה פעמים לשלב הסופי, ואז השחקנית שמולי הייתה לוקחת", באתר mako, 31 בינואר 2019

הערות שוליים

שחקניות קולנוע וטלוויזיה ישראליות
בדרניות ישראליות
בדרנים ישראלים
משתתפות הפסטיגל
בוגרות תיכון ברנר
בוגרי תיכון ברנר
קומיקאיות ישראליות
קומיקאים ישראלים
שחקני קולנוע וטלוויזיה ישראלים
שחקני מחזות זמר ישראלים
משתתפי הפסטיגל
זוכי רוקדים עם כוכבים (ישראל)
בוגרות הדרך - בית הספר לביטוי בימתי
בוגרי הדרך - בית הספר לביטוי בימתי
ישראליות שנולדו ב-1987
ישראלים שנולדו ב-1987